જસ્ટીન ટ્રુડો બહુ નાની ઉંમરે કેનેડાના વડાપ્રધાન બની શક્યાં, કેમ કે તેમના પિતા પિયર ટ્રુડો 15 વર્ષ વડાપ્રધાન હતા. તેમના પિતા મજબૂત વડાપ્રધાન ગણાતા હતાં. તેમણે કેટલાક મૂળભૂત પરિવર્તનો કેનેડામાં કર્યા હતાં. ફ્રેન્ચને અંગ્રેજી સાથે સત્તાવાર ભાષા તેમણે બનાવી હતી. તેઓ કેબેક પ્રાંતના હતા અને કેબેકમાં ફ્રેન્ચોની બહુમતી હતી. ફ્રેન્ચને તેમનો દીકરો જસ્ટીન પણ મહત્ત્વ આપે છે. એક વખતે સવાલ અંગ્રેજીમાં પૂછાયો, પણ તેમણે જવાબ ફ્રેન્ચમાં આપ્યો હતો. તેમણે વિવાદ થયો તો કહ્યું કે પોતે કેબેક પ્રાંતમાં છે એટલે જવાબ ફ્રેન્ચમાં આપ્યો હતો.